
REPUBLIKA HRVATSKA
MEĐIMURSKA ŽUPANIJA
OSNOVNA ŠKOLA „PETAR ZRINSKI“ ŠENKOVEC
Šenkovec, Ulica Maršala Tita 21
OIB: 28123620593

KLASA: 007-04/26-02/07
URBROJ: 2109-47-01-26-01

U Šenkovcu, 11. lipnja 2026.

Zapisnik s 24. sjednice Školskog odbora Osnovne škole “Petar Zrinski“ Šenkovec
održane 11. lipnja 2026. u prostorijama Osnovne škole „Petar Zrinski“ Šenkovec s početkom u 17,00 sati.

Nazočni članovi: Saša Horvat, Ivana Kirić Balažić,, Ladislava Šestak-Horvat, Lidija Toth, Maja Trupković, Alen Lajtman i Tihomir Grgić
Ostali: tajnik Filip Murković

Konstatirana je nazočnost većine članova Školskog odbora što je dovoljno za pravovaljano odlučivanje.

Zapisničar: tajnik Filip Murković

Predloženi dnevni red po pisanom pozivu:
1. Verificiranje i prihvaćanje zapisnika s 23. sjednice Školskog odbora
2. [bookmark: _Hlk183710863]Predstavljanje programa rada za mandatno razdoblje kandidata na listi kandidata u natječajnom postupku imenovanja ravnatelja/ice Osnovne škole „Petar Zrinski“ Šenkovec
3. [bookmark: _Hlk183710955]Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole „Petar Zrinski“ Šenkovec
4. [bookmark: _Hlk183711120]Javno glasovanje o kandidatu s liste kandidata za ravnatelja/ice Osnovne škole  „Petar Zrinski“ Šenkovec i donošenje Odluke o imenovanju ravnatelja/ice Osnovne škole „Petar Zrinski“ Šenkovec
5. Razno 

Uz poziv je dostavljen Zapisnik sa 23. sjednice Školskog odbora i Zaključci Vijeća roditelja, Skupa radnika i Učiteljskog vijeća nakon održanih sjednica tijela. 

Predloženi dnevni red jednoglasno je prihvaćen te su članovi Školskog odbora po točkama dnevnog reda:
Ad. 1) Verificiranje i prihvaćanje Zapisnika 23. sjednice Školskog odbora
ZAKLJUČAK: Jednoglasno je prihvaćen Zapisnik s 23. sjednice Školskog odbora

[bookmark: _Hlk183710911]Ad. 2) Predstavljanje programa rada za mandatno razdoblje kandidata na listi kandidata u natječajnom postupku imenovanja ravnatelja/ice Osnovne škole „Petar Zrinski“ Šenkovec
Predsjednik Školskog odbora pozvao je kandidata/inju Matoša Lidiju da predstavi svoj program rada za mandatno razdoblje u natječajnom postupku imenovanja ravnatelja/ice Osnovne škole „Petar Zrinski“ Šenkovec. Nakon predstavljanja programa članovi Školskog odbora nisu postavljali pitanja te su primili na znanje program rada za mandatno razdoblje u natječajnom postupku imenovanja ravnatelja/ice Osnovne škole „Petar Zrinski“ Šenkovec kandidata/kinje Matoše Lidije.
[bookmark: _GoBack]Predsjednik Školskog odbora pozvao je kandidata/inju Sorić Roka da predstavi svoj program rada za mandatno razdoblje u natječajnom postupku imenovanja ravnatelja/ice Osnovne škole „Petar Zrinski“ Šenkovec. Kandidat Roko Sorić izvijestio je da nema potrebe izlagati svoj program rada za mandatno razdoblje članovima Školskog odbora jer je svoj program predstavio već predstavio učiteljima, zaposlenicima i roditeljima koji su najvažniji u ovoj školi. Nakon toga je kandidat Rok Sorić predstavio sebe i govorio o razlozima zašto se prijavio na natječaj za imenovanje ravnatelja. Nakon predstavljanja programa predsjednik Školskog odbora utvrđuje se da su članovi Školskog odbora primili na znanje predstavljanje kandidata u natječajnom postupku imenovanja ravnatelja/ice Osnovne škole „Petar Zrinski“ Šenkovec kandidata/kinje Sorić Roka.  

ZAKLJUČAK: Kandidati su predstavili programe rada za mandatno razdoblje kandidata u natječajnom postupku imenovanja ravnatelja/ice Osnovne škole „Petar Zrinski“ Šenkovec

Ad. 3) Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole „Petar Zrinski“ Šenkovec

Predsjednik Školskog odbora je pročitao zaključke o stajalištu Učiteljskog vijeća, Skupa radnika i Vijeća roditelja, te napomenuo da su predstavnici iz reda učitelja i stručnih suradnika, iz reda radnika Škole i iz reda roditelja prilikom glasovanja obvezni zastupati stajalište tijela koje ih je imenovalo u Školski odbor.

ZAKLJUČAK: Predsjednik Školskog odbora upoznao je članove Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole „Petar Zrinski“ Šenkovec.

Ad. 4) Javno glasovanje o kandidatu s liste kandidata za ravnatelja/ice Osnovne škole  „Petar Zrinski“ Šenkovec i donošenje Odluke o imenovanju ravnatelja/ice Osnovne škole „Petar Zrinski“ Šenkovec

Predsjednik Školskog odbora je pozvao nazočne članove Školskog odbora da pristupe javnom glasovanju o kandidatu s liste kandidata za ravnatelja/ice Osnovne škole „Petar Zrinski“ Šenkovec. Za kandidata Matoša Lidija glasovalo je 7 (sedam) članova Školskog odbora dok je za kandidata Sorić Roka glasovalo 0 (nula) članova Školskog odbora. Predsjednik Školskog odbora pozvao je članove Školskog odbora da iznesu primjedbe i eventualne nepravilnosti u postupku javnog glasovanja. Primjedbi i nepravilnosti nema. Predsjednik Školskog odbora je utvrdio da je ravnateljem/ravnateljicom Osnovne škole „Petar Zrinski“ Šenkovec imenovan/a LIDIJA MATOŠA. Predsjednik Školskog odbora upoznao je nazočne s prijedlogom Odluke o imenovanju ravnatelja/ice Osnovne škole „Petar Zrinski“ Šenkovec te su članovi Školskog odbora jednoglasno donijeli Odluku o imenovanju ravnatelja/ice Osnovne škole „Petar Zrinski“ Šenkovec. Predsjednik Školskog odbora je napomenuo da će Odluka o imenovanju s popratnom dokumentacijom biti dostavljena nadležnom ministarstvu radi izdavanja prethodne suglasnosti na istu. 

ZAKLJUČAK: Školski odbor proveo je javno glasovanje te je donesena Odluka o imenovanju ravnatelja/ice Osnovne škole „Petar Zrinski“ Šenkovec.

Ad. 5) Razno
Nije bilo rasprave po ovoj točki dnevnog reda.

Sjednica Školskog odbora zaključuje se 11. lipnja 2026. u 17,40 sati.

Zapisničar:                                                                                   Predsjednik Školskog odbora:
Filip Murković, tajnik škole              	         			    Saša Horvat, dipl.ing.                                                                            

